Diari Oficial de la Generalitat Valenciana


Sumari del DOGV 9715, del 31-10-2023 (2023/10156)

RESOLUCIÓ de 17 d'octubre de 2023, del director general de Desenvolupament Rural, per la qual es concedeixen les ajudes regulades en l'Ordre 13/2023, de 22 de maig, de la conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana, convocatòria 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9715

Data del DOGV
:   31-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10672


Data del document
:   17-10-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 17 d'octubre de 2023, del director general de Desenvolupament Rural, per la qual es concedeixen les ajudes regulades en l'Ordre 13/2023, de 22 de maig, de la conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana, convocatòria 2023. [2023/10640]  
Vista l'Ordre 13/2023, de 22 de maig, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana (DOGV 9605, 29.05.2023).  
Vista la Resolució de 31 de juliol de 2023, del conseller d'Agricultura, Ramaderia i Pesca, per la qual es convoquen, per a l'exercici 2023, les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana (DOGV 9654, 03.08.2023), i la correcció d'errades de la Resolució de 31 de juliol de 2023, del conseller d'Agricultura, Ramaderia i Pesca, per la qual es convoquen, per a l'exercici 2023, les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana (DOGV 9658, 09.08.2023).  
Vist que l'òrgan competent ha desenvolupat les activitats d'instrucció i l'òrgan col·legiat previst en el punt 4 de la base novena de l'annex I de l'Ordre 13/2023, de 22 de maig, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana, ha efectuat la valoració de les sol·licituds, havent-se observat en tots els seus tràmits el procediment establit, i d'acord amb l'acta de la reunió d'aquest òrgan col·legiat de data 13 d'octubre de 2023.  
  
I vista la proposta de resolució de concessió de data 13 d'octubre de 2023, formulada per la subdirectora general de Producció Ecològica i Qualitat Agroalimentària, resolc:  
  
Primer. Concessió de les ajudes  
1. Aprovar la concessió de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana als interessats i pels imports que figuren en l'annex I de la present resolució.  
2. Denegar la concessió de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana als interessats i pels motius que figuren en l'annex II de la present resolució.  
  
3. Aquestes ajudes s'atorguen en règim de minimis, i els és aplicable el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (Diario Oficial de la Unión Europea L 352 de 24.12.2013).  
4. La presentació de les corresponents sol·licituds de pagament i justificació de les activitats desenvolupades haurà de realitzar-se no més tard del 14 de novembre de 2023.  
5. Els beneficiaris de les ajudes hauran de complir les obligacions establides en l'annex I de l'Ordre 13/2023 i en la resta de normativa aplicable.  
  
Segon. Recursos  
La present resolució posa fi a la via administrativa i contra aquesta pot interposar-se potestativament, en el termini d'un mes, recurs de reposició davant del conseller d'Agricultura, Ramaderia i Pesca, o interposar en el termini de dos mesos directament recurs contenciós administratiu davant del Tribunal Superior de Justícia de la Comunitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'octubre de 2023.- El director general de Desenvolupament Rural, p. d. (1 de juliol de 2022; DOGV 9378, 08.07.2022): Francisco Javier Benito Goerlich.  
  
  
Índex de causes o motius de no concessió de les ajudes:  
1. No hi ha menció expressa en la carta o cartes de l'establiment al producte de qualitat agroalimentària diferenciada de la Comunitat Valenciana d'acord amb la case cinquena.1. Annex de l'Ordre 13/2023, de 22 de maig, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes a la inclusió de productes de qualitat diferenciada de la Comunitat Valenciana en l'oferta dels establiments d'hostaleria de la Comunitat Valenciana (DOGV 9605, 29.05.2023).  
  
2. No presenta la carta o cartes de l'establiment d'acord amb l'apartat d, punt 4, de la base huitena.  
3. No s'identifica l'establiment d'hostaleria per al qual se sol·licita l'ajuda segons l'apartat c, lletra 4, de la base huitena de l'annex de l'Ordre 13/2023, de 22 de maig.  
4. No consta inscrit, en el moment de presentar la sol·licitud de l'ajuda, en el Registre sanitari d'establiments alimentaris menors, regulat pel Decret 134/2018, de 7 de setembre, del Consell, pel qual es regula el Registre sanitari d'establiments alimentaris menors i el procediment d'autorització de determinats establiments (DOGV 8383, 14.09.2018).  
5. La puntuació total no arriba al mínim exigit en l'apartat 6 de la base novena en relació amb l'apartat 1 de la base quarta de l'annex de l'Ordre 13/2023, de 22 de maig.  
6. No es troba al corrent de les obligacions tributàries -Agència Estatal de l'Administració Tributària i/o Agència Tributària Valenciana- i/o amb la Tresoreria General de la Seguretat Social segons es recull en l'apartat 1, lletra d, de la base sisena i en l'apartat 4, lletra b, de la base huitena de l'annex de l'Ordre 13/2023, de 22 de maig.  
7. No hi ha coincidència entre la carta o cartes presentades i l'oferida, o oferides, a través de la web o en RS, per la qual cosa incompleix el punt 4 de la base quarta de l'Ordre 13/2023.  
8. No consta en el Registre de representacions cap relació de representació entre el sol·licitant i el presentador de la sol·licitud de l'ajuda.